ชื่อสถานที่: ชุมชนบ้านไร่ใน (พลับพลึงธาร)
ประเภท: สถานที่ท่องเที่ยว
ที่อยู่: บ้านไร่ใน หมู่ที่ 7 
ตำบล: นาคา
อำเภอ: สุขสำราญ
จังหวัด: ระนอง
รหัสไปรษณีย์: 85120
พิกัด: 9.37731, 98.46727

บ้านไร่ใน ตั้งอยู่ที่ตำบลนาคา อำเภอสุขสำราญ โดยจะมีมัคคุเทศก์ท้องถิ่นพาเที่ยวชมพลับพลึงธารที่ขึ้นกระจายอยู่ตามลำธารในหมู่บ้าน “พลับพลึงธาร” เป็นพืชน้ำอยู่ในวงศ์พลับพลึง Amaryllidaceae ชื่อสามัญคือ Water Onion, Water lily, Thai Water Onion, Onion Plant, Yellowish leaves lily และมีชื่อที่เรียกในแต่ละท้องถิ่นแตกต่างกัน เช่น ช้องนางคลี่ หอมน้ำ เป็นต้น
	พลับพลึงธารได้รับฉายาว่าเป็น “ราชินีแห่งสายน้ำ” เนื่องจากเป็นไม้น้ำที่มีดอกชูช่อสวยงาม มีสีขาวเนียนคล้ายดอกพลับพลึง แต่อยู่ในน้ำ เป็นพันธุ์ไม้เฉพาะถิ่นของโลก (endemic species) พบได้ที่จังหวัดระนองและจังหวัดพังงาในประเทศไทยเท่านั้น โดยที่จังหวัดระนองพบมีการกระจายพันธุ์อยู่ในพื้นที่อำเภอกระบุรี อำเภอกะเปอร์ และอำเภอสุขสำราญ ส่วนจังหวัดพังงาพบที่อำเภอคุระบุรี อำเภอตะกั่วป่า และอำเภอท้ายเหมือง ได้รับการขึ้นเป็นบัญชีพืชที่ใกล้สูญพันธุ์ของโลก (IUCN Redlist) เมื่อปี พ.ศ. 2554